stanford-oval/wikipedia huggingface dataset:
Skyler Samuels

| Skyler Samuels |
| --- | --- |
 Skyler Samuels vuonna 2015.
Henkilötiedot
Koko nimi:  Skyler Rose Samuels
Syntynyt: 14. huhtikuuta 1994 (ikä 30) Los Angeles, Kalifornia, Yhdysvallat
Ammatti:  näyttelijä
Näyttelijä
Aktiivisena:  2004–
Merkittävät roolit:  The Gates The Nine Lives of Chloe King Scream Queens The Gifted
Aiheesta muualla
IMDb 
Skyler Rose Samuels (s. 14. huhtikuuta 1994 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan televisiosarjoissa The Gates, The Nine Lives of Chloe King, Scream Queens ja The Gifted.
Ura

Samuels esitti Gertrude "Gigi" Hollingsworthin roolin Disney Channelin televisiosarjassa Waverly Placen velhot ja esiintyi elokuvissa The Stepfather ja Furry Vengeance. Hän on esiintynyt myös ABC:n televisiosarjoissa The Gates ja The Nine Lives of Chloe King, jotka kuitenkin lopetettiin ensimmäisten tuotantokausien jälkeen.
Samuels esiintyi American Horror Storyn neljännellä kaudella 4 jakson ajan. Hän esiintyi Mae Whitmanin ja Bella Thornen kanssa komediaelokuvassa The Duff vuonna 2015. Samana vuonna hän esitti Grace Gardnerin roolin Foxin televisiosarjassa Scream Queens.
Yksityiselämä

Skyler Samuels syntyi Los Angelesissa Kalifornian osavaltiossa. Samuelsin isä on USA:n liittovaltion sheriffi  ja äiti käsikirjoittamattomien televisiosarjojen tuottaja. Hänellä on kolme veljeä ja yksi sisko.
Samuels opiskelee markkinointia ja immateriaalioikeuksia Stanfordin yliopistossa. Hän piti puolen vuoden tauon opiskelustaan osallistuakseen Scream Queensin kuvauksiin ja palasi takaisin kouluun tammikuussa 2016. Hän on myös Kappa Alpha Theta -sisarkunnan jäsen.
Filmografia > Elokuvat

| Vuosi | Nimi | Rooli |
| --- | --- | --- |
| 2009 | The Stepfather | Beth Harding |
| 2010 | Karvaturrit vastakarvaan | Amber |
| 2014 | Helicopter Mom | Carrie |
| 2015 | The Duff | Jess Harris |
| 2018 | Sharon 1.2.3. | Sharon #3 |
Filmografia > Televisiosarjat

| Vuosi | Nimi | Rooli | Jaksot |
| --- | --- | --- | --- |
| 2004 | Drake & Josh | Ashley Blake | ”Little Divas” |
| 2005 | Zackin ja Codyn viiden tähden elämää | Brianna | ”The Fairest of Them All” |
| 2005 | That’s So Raven | Chrissy Collins | ”Goin’ Hollywood” |
| 2006 | Love, Inc. | Maureen | ”Arrested Development” |
| 2007–08 | Waverly Placen velhot | Gigi Hollingsworth | 3 jaksoa |
| 2010 | The Gates | Andie Bates | 13 jaksoa |
| 2011 | The Nine Lives of Chloe King | Chloe King | 10 jaksoa |
| 2014 | American Horror Story: Freak Show | Bonnie Lipton | 4 jaksoa |
| 2015 | Scream Queens | Grace Gardner | 13 jaksoa |
| 2017–2019 | The Gifted | Esme, Phoebe ja Sophie Frost |  |
Stanisław Moniuszko

| Stanisław Moniuszko |
| --- | --- |
 Stanisław Moniuszko
Henkilötiedot
Syntynyt: 5. toukokuuta 1819 Ubiel
Kuollut: 4. kesäkuuta 1872 (53 vuotta) Varsova, Puola
Ammatti:  säveltäjä
Muut tiedot
Aktiivisena:  1800-luku
Merkittävät teokset: Halka
 Nimikirjoitus
Stanisław Moniuszko (5. toukokuuta 1819 Ubiel, Minskin kuvernementti – 4. kesäkuuta 1872 Varsova, Puola) oli puolalainen säveltäjä, jonka merkittävää tuotantoa ovat erityisesti oopperat.
Elämä

Moniuszko syntyi Ubielissa lähellä Minskiä. Hän kiinnostui musiikista varhain ja aloitti vuonna 1837 Berliinissä sävellys- ja kuoronjohto-opinnot Karl Rungenhagenin johdolla. Berliinistä palattuaan hän sai urkurinviran Vilnassa.[lähde? ]
Moniuszko teki elämänsä aikana useita matkoja Pietariin. Hän antoi myös opetusta César Cuille. Moniuszko kuoli Varsovassa, ja hänet haudattiin Powązkin hautausmaalle.[lähde? ]
Tuotanto

Moniuszkon tuotantoon kuuluu sadoittain Puolan laulukirjallisuuden parhaimmistoon kuuluvia lauluja, ensimmäiset kirjailija Adam Mickiewiczin runoihin. Moniuszkon tunnetuimpia lauluja on Prząśniczka, suomeksi 'Kehrääjä'. Lisäksi hänen tuotantoonsa kuuluu muun muassa balettimusiikkia, pianokappaleita[lähde? ]
ja puolankielisiä oopperoita, kuten Straszny dwór (Kummituskartano/Henkien talo, 1864) ja Halka (1847).
Kaksi jousikvartettoaan hän sävelsi opiskeluaikana (1837—1839, painettu 1909), ja ne ovat siten vielä tyylillisesti kehittymättömiä. Ensimmäisen kvarteton kolmas osa perustuu valssin ja masurkan yhdistelmään, ja sen finaalissa, "Un ballo campeste" ('Maalaistanssi'), hän on käyttänyt puolalaista hayduk-tanssia.
Aiheesta muualla

Kuvia tai muita tiedostoja aiheesta Stanisław Moniuszko Wikimedia Commonsissa
Sui Lu

| Mitalit | Mitalit | Mitalit |  |
| --- | --- | --- | --- |
|  Sui Lu |  Sui Lu |  Sui Lu |  |
Maa:   Kiina
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | puomi |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 2011 | puomi |  |
|  Hopeaa | Tokio 2011 | permanto |  |
|  Pronssia | Lontoo 2009 | permanto |  |
|  Pronssia | Rotterdam 2010 | joukkuekilpailu |  |
|  Pronssia | Tokio 2011 | joukkuekilpailu |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | neliottelu |  |
|  Kultaa | Kanton 2010 | puomi |  |
|  Kultaa | Kanton 2010 | permanto |  |
|  Kultaa | Kanton 2010 | joukkuekilpailu |  |
Sui Lu (kiin. 眭禄, Suī Lù, s. 1. huhtikuuta 1992 Zhuzhou) on kiinalainen telinevoimistelija, maailmanmestari ja Aasian kisojen kultamitalisti.
Sui on voittanut voimistelijanurallaan viisi MM-mitalia, joista yhden kultaisen. Aasian kisoista hän voitti Kantonissa 2010 neljä kultamitalia.
Stefan Żeromski

Stefan Zeromski
Stefan Żeromski (1864 Strawczyn – 1925 Varsova, Puola) oli marxilaisuudesta vaikutteita saanut puolalainen kirjailija. Hän kirjoitti talonpoikien, työläisten ja älymystön elämästä sekä porvarillisen yhteiskunnan sosiaalisista vastakkaisuuksista Hän toimi kirjastonhoitajana Varsovassa, muutti sitten ulkomaille, mutta ensimmäisen maailmansodan alkaessa palasi kotimaahan. Hän osallistui myös Puolan valtiolliseen elämään. Häntä on pidetty yhtenä Puolan kirjallisuuden kriittisen realismin etevimmistä edustajista.
Żeromski toimi 1889–1892 kotiseudullaan opettajana ja oleili 1892–1896 Sveitsissä. Puolaan palattuaan hän toimi kirjastonhoitajana ja vuodesta 1904 vapaana kirjailijana. Kaksi kertaa hänet vangittiin. Vuonna 1900 ilmestyneessä teoksessa Ludzie bezdomni hän aloitti kauden, jossa realismiin tulee symbolismin ja ekspressionismin sävyjä. Hänen merkittävin romaaninsa on 1904 ilmestynyt Popioły, jossa hän enteilee Puolan kansan uudelleen syntymistä ja maan itsenäisyyttä.
Suomennettu tuotanto

Elämän hurma (Uroda życia), suom. Jalo Kalima, Helsinki: Otava 1924
Kärsimys, novelli, suom. Antti Tiittanen. Väinämöinen 1926: no 4 s. 64–65, kirjailijan esittely s. 63–64 Verkossa
Tekijänimellä Stefan Žeromski teoksessa: Slaavilaisen kirjallisuuden kultainen kirja, toim. V. K. Trast, WSOY 1936
Korpit, varikset nokkivat meidät
Kun kaupunki kuolee: katkelma teoksesta Popioly
Teoksessa Valkoinen kotka: puolalaisia novelleja, suom. ja toim. Reino Silvanto. Jyväskylä: Gummerus 1937
Jumalansa luo
Tabu
Aiheesta muualla

Kuvia tai muita tiedostoja aiheesta Stefan Żeromski Wikimedia Commonsissa
Streetfighter

Ducati Streetfighter kuvattuna vuonna 2009.
Streetfighter on tietynlainen muotoiltu versio moottoripyörästä. Rakentelutyyli on alun perin lähtöisin Saksasta. Streetfightereitä tehdään pääsääntöisesti japanilaisista urheilullisista moottoripyöristä, kuten Honda CBR. Tyypillisiä muutoksia ovat sivukatteiden poisto, peräkatteen ja valomaskin vaihto. Pyörien teknistä suorituskykyä parannetaan myös usein vaihtamalla moottorin ja jarrujen osia. Suomessa Bomber Magazine -lehti esittelee streetfightereita.
Streetjazz

Streetjazz on nykyaikaista rytmikästä tanssia. Streetjazz pohjautuu nimensä mukaisesti jazziin ja siinä on samoja piirteitä kuin nykytanssissa, mutta se on paljon nopeampaa ja rytmikkäämpää. Nopeat askelkuviot ja hypyt ja swingit ovat omiaan streetjazzissa. Streetjazz on syntynyt kadulla, niin kuin nimestä näkee. Streetjazz on yleistymässä nuorten tanssiksi, mutta se sopii kaiken ikäisille.
SolarCity

| SolarCity Corporation |
| --- | --- |

Perustettu:  4. heinäkuuta 2006
Perustaja:  Lyndon Rive Peter Rive
Toimitusjohtaja:  Lyndon Rive
Puheenjohtaja:  Elon Musk
Kotipaikka:  San Mateo, Kalifornia, Yhdysvallat
Toimiala:  aurinkosähkö, energian varastointi
Henkilöstö:  15 000+ (joulukuussa 2016)
Emoyhtiö:  Tesla, Inc.
Kotisivu:  solarcity.com
Infobox OKVirheellinen NIMI-arvo: 
SolarCityn pakettiautoja, joiden kyljissä yrityksen logo.
SolarCity Corporation on yhdysvaltalainen aurinkoenergiaan ja rakennusten energiatehokkuuskonsultointiin ja -remontointiin erikoistunut yritys. Yrityksen pääliiketoimintana on asentaa aurinkopaneeleja rakennusten katoille. Yritys tarjoaa asiakkailleen leasing-aurinkopaneeleja, jotka asennetaan asiakkaan katolle ja asiakas maksaa kiinteää, ennustettavaa kuukausimaksua aurinkopaneelien käytöstä. Vuonna 2014 SolarCity on esitellyt lainatuotteen, jossa lainan takaisinmaksu on sidottu aurinkopaneelin sähköntuotantoon.
Yrityksellä on 6312 työntekijää (2014).
Tesla osti yhtiön 2016.
Historia

SolarCityllä on käytössä talon sisällä kehitetty ohjelmisto, jota hyödynnetään aurinkopaneelien asennusten ja luvituksen seuraamiseen. Lisäksi yrityksen ohjelmistolla seurataan jokaisen asennetun yksittäisen aurinkopaneelin sähköntuotantoa ja muodostetaan sähköntuotannosta raportteja, joita asiakas voi käydä katselemassa yrityksen verkkosivuilla tai mobiilisovelluksella.
Tytäryhtiöt ja yritysostot > Paramount Solar

SolarCity on ostanut aurinkoenergiaan erikoistuneen suoramarkkinointiyritys Paramount Solarin vuonna 2013. Kauppasumma oli 120 miljoonaa dollaria.
Tytäryhtiöt ja yritysostot > Zep Solar

SolarCity on ostanut vuonna 2013 Zep Solar -yrityksen, jolla oli patentteja erityiseen aurinkopaneelien kuljetus- ja asennustelineeseen. Zep Solarin teline oli laajasti käytössä aurinkoenergia-alalla ennen yritysostoa. Kauppasumma oli 158 miljoonaa dollaria.
Tytäryhtiöt ja yritysostot > Silevo

SolarCity on ostanut vuonna 2014 aurinkokennovalmistaja Silevon, joka omisti patentit edistykselliseen aurinkokennoteknologiaan. Yritys aikoo rakentaa tuotantokapasiteetiltaan yhden gigawatin suuruisen tuotantolaitoksen Buffaloon, New Yorkin osavaltioon. Kauppasumma oli osakkeina 200 miljoonaa dollaria ja sen lisäksi 150 miljoonaa dollaria, jos kustannus- ja volyymitavoitteet saavutetaan.
Aiheesta muualla

SolarCityn virallinen kotisivu (englanniksi)
Stephen Gaghan

Stephen Gaghan vuonna 2014.
Stephen Gaghan (s. 6. toukokuuta 1965, Louisville, Kentucky) on yhdysvaltalainen elokuvaohjaaja ja käsikirjoittaja. Hän voitti parhaan sovitetun käsikirjoituksen Oscar-palkinnon Steven Soderberghin ohjaamasta Traffic-elokuvasta vuonna 2000. Sama käsikirjoitus palkittiin myös Golden Globella.
Filmografia > Käsikirjoittajana

Kunniavelka (2000)
Traffic (2000)
Abandon (2002)
Alamo (2004)
Havoc (2005)
Syriana (2005)
Filmografia > Ohjaajana

Abandon (2002)
Syriana (2005)
Suikkala

Suikkala on kylä Ruokolahdessa. Se kuului Jääsken kuntaan vuoteen 1944 asti, kunnes Jääski luovutettiin Neuvostoliitolle. Kylässä asuu noin sata henkilöä.[lähde? ]
Suikkalassa on tanssilava, jolla on esiintynyt mm. Jari Sillanpää kesällä 1996.
Suomen-pojat – virolainen jääkäritarina

| Suomen-pojat – virolainen jääkäritarina |
| --- | --- |
Kirjailija:  Anne-Riitta Isohella
Kieli:  suomi
Genre:  tietokirjallisuus
Kustantaja:  Gummerus
Julkaistu:  2005
Sivumäärä:  591
ISBN:  951-20-6789-7
Löydä lisää kirjojaKirjallisuuden teemasivulta
Suomen-pojat – virolainen jääkäritarina on vuonna 2005 julkaistu tietokirja, joka käsittelee jatkosodan vapaaehtoisia virolaisia taistelijoita, Suomen-poikia. Teoksen on kirjoittanut toimittaja Anne-Riitta Isohella.
Teos kertoo virolaisten vapaaehtoisen dramaattisesta matkasta Suomeen vuosina 1943–1944 ja tapahtumista Virossa sen jälkeen. Samalla se on kertomus Virosta ja Suomesta, kahdesta kansasta toisen maailmansodan vuosina. Teos pohjaa Isohellan ainutlaatuiseen aineistoon ja haastatteluihin. Se on ensimmäinen laaja suomalainen selvitys Suomen jatkosodan virolaisten veteraanien vaiheista Suomessa ja Virossa. Ennen kirjan julkaisemista Isohella oli saanut Suomen Sotahistorialliselta Seuralta palkinnon hänen Tampereen yliopistossa tekemästään pro gradu -työstään, jonka nimi oli Joukkoliikkeestä jalkaväkirykmentiksi. Kuinka Suomi päätti kouluttaa virolaisen joukko-osaston JR 200.
Stefan Read

Stefan Read
Stefan Read (s. 7. toukokuuta 1987) on kanadalainen mäkihyppääjä. Hänen valmentajansa on Tadeusz Bafia. Hänen sponsorinsa ovat Elan, Win Air ja Adidas.
Torinon 2006 olympialaisissa Read sijoittui suurmäessä 30:nneksi ja normaalimäessä 42:nneksi. Joukkuemäessä Kanada oli viidestoista eli toiseksi viimeinen. Sapporon MM-kilpailuissa 2007 Read oli normaalimäessä 37:s ja suurmäessä 44:s. Joukkuemäessä hän sijoittui Kanadan joukkueen mukana 12:nneksi eli toiseksi viimeiseksi.
Maailmancupin osakilpailuissa Read on sijoittunut pisteille eli 30 parhaan joukkoon kahdesti alkuvuonna 2006 ja kahdesti alkuvuonna 2007.
Aiheesta muualla

Stefan Read Kansainvälinen hiihtoliitto (FIS). (englanniksi)
Suikkila

Kerrostalo Turun Suikkilassa.
Suikkilan liikekeskus Suikkilantien ja Kustavintien kulmauksessa. Suunnittelija Pekka Pitkänen.
Suikkila on asuinalue Turussa, Pitkämäen kaupunginosassa. Alueella on vuosina 1964-1981 rakennettuja kerros- ja rivitaloasuntoja.  Ympärillä on laaja omakotitaloalue. Alueen keskellä on 1 500 metrin pituinen mutkainen ja mäkinen kuntorata.
Alue on saanut nimensä 1800-luvun alusta peräisin olevasta Suikkilan kartanosta, joka sijaitsee Suikkilan ja Mälikkälän välissä lähellä Pläkkikaupunkia ja Länsikeskusta. Kartano on nykyisessä seutukaavassa suojelukohde.
Urakoitsijat Oy toteutti lähiön rakentamisen vuosina 1964–1981. Alueen pohjoisosan kaavoitti ja rakennukset suunnitteli arkkitehti Pekka Pitkänen vuonna 1964 ja eteläosan Jouko Rastimo 1967. Pohjoinen alue on suunniteltu metsäkaupungin hengessä maaston muotoja mukaillen. Alueen rakennukset jakaantuvat kolmeen ryhmään. Suikkilantien pohjoispuolella sijaitsee nelikerroksisia kerrostaloja ja rivitaloja. Talinkorventien varrella on valkoisia pistetaloja. Eteläinen osa on suunniteltu kurinalaisemmin, sillä talot sijoittuvat viivasuoriin riveihin ja tornitalojen kattolinjat ovat maastosta riippumatta samalla korkeudella.
Suikkilan alueella sijaitsee muun muassa Suikkilan alakoulu, nykyisin Teräsrautelan koulun Suikkilan yksikkö, jossa on noin 150 oppilasta. Muita palveluja ovat muun muassa päivittäistavarakauppa, etninen ravintola, parturi-kampaamo, seurakuntakoti sekä kunnallinen ja yksityinen päiväkoti. Alueella sijaitsee myös Jaska Jokusen leikkipuisto, kaksi tenniskenttää  sekä esikoislestadiolaisten rukoushuone.
Useimmat Suikkilan kaduista on nimetty Turun ystävyyskaupunkien mukaan. Lisäksi osa Suikkilan kaduista on saanut nimensä Volter Kilven nimistöstä.
Stefan Sauk

| Stefan Sauk |
| --- | --- |
 Sauk vuonna 2013.
Henkilötiedot
Syntynyt: 6. kesäkuuta 1955 (ikä 69)
Ammatti:  näyttelijä
Näyttelijä
Merkittävät roolit:  Carl Hamilton (Vendetta)
Aiheesta muualla
sauk.se
IMDb
Elonet
Stefan Sauk (s. 6. kesäkuuta 1955) on ruotsalainen näyttelijä. Hän opiskeli näyttämötaidetta Göteborgissa vuosina 1980–1983 ja näytteli tämän jälkeen useissa teattereissa, muun muassa Tukholman ja Göteborgin kaupunginteattereissa. Hänen läpimurtonsa televisiossa oli Lorry-huumoriryhmä 1990-luvun alussa. Vuonna 1995 hän näytteli Carl Hamiltonia elokuvassa Vendetta.
Aiheesta muualla

Kuvia tai muita tiedostoja aiheesta Stefan Sauk Wikimedia Commonsissa
Stágira-Ákanthos

| Stágira-Ákanthos Στάγιρα-Άκανθος |
| --- | --- |
 Néa Ródan kylä.
 Kunnallisyksikön sijainti
 Stágira-Ákanthos
 Koordinaatit: 40°24′00″N, 23°53′00″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Aristotélis
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  130201
Väkiluku (2011):  8 705
Aikavyöhyke:  UTC+2
 – Kesäaika:  UTC+3
Rekisterikilpi:  XK
Infobox OKVirheellinen NIMI-arvo: 
Stágira-Ákanthos (kreik. Στάγιρα-Άκανθος; myös Stágeira-Ákanthos, Στάγειρα-Άκανθος; virallisesti Δημοτική Ενότητα Σταγ(ε)ίρων - Ακάνθου, Dimotikí Enótita Stag(e)íron - Akánthou) on yksi Aristotéliin kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 8 705 (vuonna 2011).
Ouranoúpolin kylä.
Stágira-Ákanthoksen kunnallisyksikkö käsittää osan Chalkidikín niemimaan itärannikosta sekä Áthoksen niemen juuren ja eräitä saaria, kuten Ammoulianín saaren. Kunnallisyksikön suurin asutus on Ierissóksen kaupunki. Sen alueella sijaitsee myös muun muassa ”Áthoksen portti” Ouranoúpoli. Kunnallisyksikkö on saanut nimensä alueen kahdesta antiikin aikaisesta kaupungista, Stageirasta ja Akanthoksesta.
Stágira-Ákanthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aristotéliin kunnaksi yhdessä Arnaían ja Panagían kanssa, jolloin se muuttui uuden kunnan kunnallisyksiköksi.
Kunnallisyksikön osat

Stágira-Ákanthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ammoulianí | Ammoulianí (saari) | 529 |
| Ammoulianí | Drénia (saari) | 0 |
| Ammoulianí | Limáni | 12 |
| Ammoulianí | Trypití | 6 |
| Ierissós | Gavrádia | 73 |
| Ierissós | Ierissós | 3 266 |
| Ierissós | Koumítsa | 40 |
| Ierissós | Limáni | 4 |
| Ierissós | Niréas | 6 |
| Ierissós | Xiropótamo | 66 |
| Néa Róda | Chrysí Aktí | 0 |
| Néa Róda | Metóchi Agíou Pávlou | 2 |
| Néa Róda | Néa Róda | 1 153 |
| Néa Róda | Skála | 9 |
| Olympiáda | Olympiáda | 741 |
| Ouranoúpoli | Ouranoúpoli | 826 |
| Stágira | Stágira | 352 |
| Stratóni | Stratóni | 1 057 |
| Stratoníki | Eleftherónisos (saari) | 0 |
| Stratoníki | Kryonéri | 2 |
| Stratoníki | Stratoníki | 561 |
Yhteensä: 8 705
Suomalainen nainen ja mies

Suomalainen nainen ja mies – Asema ja muuttuvat roolit on Elina Haavio-Mannilan vuonna 1968 julkaisema sosiologinen tutkimus naisten ja miesten yhteiskunnallisesta asemasta Suomessa. Se oli aikanaan Suomen ensimmäinen järjestelmällinen tutkimus tästä aiheesta ja on edelleen Haavio-Mannilan arvostetuin teos. Kirjan on kustantanut WSOY.
Suomalaisen naisen ja miehen lähtökohtana on saksalaisen Johan Galtungin teoria sosiaalisista arvojärjestelmistä. Teoksessa käydään läpi suomalaisen yhteiskunnan eri osa-alueita ja instituutioita sukupuolinäkökulmasta. Haavio-Mannila osoittaa erilaisia epätasapainoisuuksia ja ristiriitaisuuksia sukupuolten asemassa. Tarkastelun kohteina ovat muun muassa sukupuolten oikeudellinen, taloudellinen, poliittinen ja sosiaalinen asema, naisten ja miesten osuus järjestötoiminnassa sekä sukupuoliroolien ja niitä koskevien asenteiden muuttuminen. Teosta on kutsuttu suomalaisen naistutkimuksen pioneerityöksi. Kun Suomalainen Tiedeakatemia valitsi Haavio-Mannilan kunniajäsenekseen vuonna 2012, pääperusteena mainittiin Suomalainen nainen ja mies.
Steadfast Noon

Steadfast Noon on Pohjois-Atlantin liiton ilmasotaharjoitus, jossa Euroopassa harjoitellaan taktisten B61-ydinpommien käyttöä hävittäjälentokoneilla.
Aiheesta muualla

Kristensen, Hans M.: NATO Nuclear Exercise Underway With Czech and Polish Participation Federation Of American Scientists.  17.10.2017. Viitattu 30.9.2018.
Polish F-16 take part in Steadfast Noon NATO Nuclear Exercise Defence24.com.  29.10.2014. Viitattu 30.9.2018.
Trevithick, Joseph: NATO Members Train to Nuke a "Fictional" Enemy After Major Russian Drills The Drive.  17.10.2017. Viitattu 30.9.2018.
Cenciotti, David: (Photo) NATO Nuclear Exercise “Steadfast Noon 2014” The Aviationist.  15.11.2014. Viitattu 30.9.2018.
Styx (täsmennyssivu)

Styx voi viitata seuraaviin asioihin:
Styks (lat. Styx), manalan pääjoki kreikkalaisessa mytologiassa
Styx, Pluton kuu
Styx, yhdysvaltalainen rockyhtye
Styx, videopeli ZX Spectrumille
Styx , hiiviskelypelien sarja
Styx: Master of Shadows
Styx: Shards of Darkness
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Styx”, voi hakea sivunnimihaulla, laajalla sivunnimihaulla tai tekstihaulla.
Street workout

Kalajoen SuperParkissa sijaitseva street workout -kokonaisuus.
Street workout on ulkona harjoitettavaa kehonpainoharjoittelua, jossa voimaa käytetään kehon omaa painoa vastaan. Street workoutin perusajatus on maailman olevan yksi iso kuntosali. Kehonpainoharjoittelun maailmanmestaruuskisoja on järjestetty vuodesta 2011 asti. Kyseisissä kisoissa suomalainen Oona Kivelä voitti vuoden 2014 naisten sarjan maailmanmestaruuden. Kivelä oli historian ensimmäinen nainen, joka voitti SW:n MM-kultaa, sillä kyseinen sarja järjestettiin ensimmäistä kertaa.
Aiheesta muualla

Wikimedia Commonsissa on kuvia tai muita tiedostoja aiheesta .
World Street Workout & Calisthenics Federation (WSWCF)
suomenstreetworkout.fi
Stage One

| Stage One Sean Paul |
| --- | --- | --- |

Studioalbumin tiedot
 Julkaistu: 28. maaliskuuta 2000
 Tuottaja(t): Jeremy Harding
 Tyylilaji: reggae, dancehall
 Levy-yhtiö: VP/Universal
Sean Paulin muut julkaisut
|   | Stage One 2000 | Dutty Rock 2002 |
Stage One on dancehall-artisti Sean Paulin ensimmäinen studioalbumi, joka julkaistiin Yhdysvalloissa 28. maaliskuuta 2000.
Taustatietoa

Albumi sijoittui Billboard 200 -listan 109. sijalle 8 982 kappaleen viikkomyynnillään. Albumia on myyty vain noin 350 000 kappaletta, eli se on Sean Paulin huonoiten myynyt albumi. Albumilta julkaistiin yksi single: "Deport Them".
Kappaleet

"Mental" (Prelude) - 0:47
"She Want It" - 2:56
"Infiltrate" - 3:29
"Nicky" (Skit) (feat. Mr. Vegas) - 1:24
"Haffi Get De Gal Ya (Hot Gal Today)" (feat. Mr. Vegas) - 3:15
"Real Man" - 3:06
"Dutty Techniques" (Skit) - 0:29
"Check It Deeply" - 3:35
"Mek It Go So Den" - 3:25
"Examples Of Things Not To Do In Bed" (Skit) - 1:03
"Deport Them" - 3:08
"Tiger Bone" (feat. Mr. Vegas) - 2:52
"Faded" - 3:02
"Definite" - 3:10
"Shineface" (Skit) - 0:33
"Disrespect" - 3:15
"Sound The Alarm" (feat. Looga Man) - 3:27
"Uptowners" (Skit) - 1:03
"No Bligh" - 3:43
"Slap Trap" - 3:17
"Strategy" - 3:23
"A Word From The Honourable Minister" (Skit) - 0:19
"Next Generation" - 3:43
"You Must Lose" (Feat. Looga Man) - 3:25
"Outro" - 0:49
Listasijoitukset

| Lista | Sija |
| --- | --- |
Billboard Top 200: 98
Top R&B/Hip-Hop Albums: 55
Simo Huhta

| Simo Huhta |
| --- | --- |
 Simo Huhta teoksessa Elämä on lahja (2020) Kuvaaja Antti Rintala
Henkilötiedot
Syntynyt: 6. heinäkuuta 1944 (ikä 80) Pattijoki
Ammatti:  rehtori ja johtaja
Puoliso:  Annikki Huhta o.s. Antola
Lapset:  4, ml. Ilkka Huhta
Kirjailija
Aikakausi:  1969–
Esikoisteos:  Rukouspäiväkäytäntö Suomessa (1969)
Pääteokset:  Kirkkopalvelujen synty (1999), Elämä on lahja (2020)
Muuta tietoa
 rovasti 1994, kanslianeuvos 2008. Etelä-Pohjalaisen osakunnan ja Kansanopistoyhdistyksen ansiomerkit Suomen Valkoisen Ruusun 1. luokan ritarimerkki SVR R 1. Seurakuntatoiminnan Keskusliiton kultainen ansiomerkki 
Aiheesta muualla
Löydä lisää kirjailijoitaKirjallisuuden teemasivulta
Simo Juha Kustaa Huhta (s. 6. heinäkuuta 1944 Pattijoki) on suomalainen pappi, rehtori ja johtaja.
Perhetausta ja opinnot

Huhta syntyi rovasti Kustaa ja sairaanhoitaja Aino Huhdan (s. Tengvall) perheeseen. Hän avioitui teologi Annikki Antolan kanssa vuonna 1967. He saivat neljä lasta, joista Ilkka Huhta toimii kirkkohistorian professorina Itä-Suomen yliopistossa.
Huhta kävi kansakoulun Pattijoella ja jatkoi oppikoulua Raahen yhteislyseossa, josta valmistui ylioppilaaksi 1963. Hän suorittiylemmän teologian kandidaatin tutkinnon Helsingin yliopistosta vuonna 1969 ja hänet vihittiin papiksi Oulussa 1970. Pedagogisia opintoja kansanopistoja varten Huhta suoritti 1973 sekä Johtamisen erikoistutkinnon 2007.